A. LEGISLAţIA PRIVIND AGRICULTURA

1. 31997 R 0478: Regulamentul Comisiei (CE) nr. 478/97 din 14 martie 1997 de stabilire a modalităţilor de aplicare a Regulamentului Consiliului (CE) nr. 2200/96 privind recunoaşterea preliminară a organizaţiilor de producători (JO L 75, 15.3.1997, p. 4), modificat ultima dată de:

- 31999 R 0243: Regulamentul Comisiei (CE) nr. 243/1999 din 1.2.1999 (JO L 27, 2.2.1999, p. 8).

Prin derogare de la articolul 3 din Regulamentul (CE) nr. 478/97, Poloniei i se acordă o perioadă de tranziţie de trei ani de la data aderării pe parcursul căreia cerinţele minime pentru recunoaşterea preliminară a organizaţiilor de producători sunt stabilite la cinci producători şi 100000 EUR. Durata recunoaşterii preliminare nu poate depăşi o perioadă de cinci ani cu începere de la data acceptului dat de autoritatea naţională competentă.

La sfârşitul perioadei de tranziţie de trei ani, se aplică cerinţele specifice care se aplică pentru recunoaşterea preliminară, stabilite în articolul 3 din Regulamentul (CE) nr. 478/97, adică jumătate din numărul de cerinţe minime stabilite pentru recunoaşterea organizaţiilor de producători stabilite în anexele I şi II la Regulamentul (CE) nr. 412/97 [18].

Dacă, la sfârşitul perioadei de trei ani, organizaţia de producători nu îndeplineşte cerinţele minime stabilite în Regulamentul (CE) nr. 478/97, recunoaşterea preliminară se suspendă.

2. 31997 R 2597: Regulamentul Consiliului (CE) nr. 2597/97 din 18 decembrie 1997 de stabilire a unor norme suplimentare privind organizarea comună a pieţei laptelui şi produselor lactate în ceea ce priveşte laptele de consum (JO L 351, 23.12.1997, p. 13), modificat ultima dată de:

31999 R 1602: Regulamentul Consiliului (CE) nr. 1602/1999 din 19.7.1999 (JO L 189, 22.7.1999, p. 43).

Prin derogare de la articolul 3 alineatul (1) literele (b), (c) şi (d) in Regulamentul (CE) nr. 2597/97, cerinţele privind conţinutul de grăsime nu se aplică laptelui de consum produs în Polonia pe o perioadă de cinci ani de la data aderării. Laptele de consum care nu corespunde cerinţelor privind conţinutul de grăsime poate fi comercializat numai în Polonia sau exportat într-o ţară terţă.

3. 31998 R 2848: Regulamentul Comisiei (CE) nr. 2848/98 din 22 decembrie 1998 de stabilire a normelor de aplicare a Regulamentului Consiliului (CEE) nr. 2075/92 privind sistemul primelor, cotele de producţie şi ajutorul specific acordat asociaţiilor de producători în sectorul tutunului brut (JO L 358, 31.12.1998, p. 17), modificat ultima dată de:

32002 R 1983: Regulamentul Comisiei (CE) nr. 1983/2002 din 7.11.2002 (JO L 306, 8.11.2002, p. 8).

Prin derogare de la anexa I din Regulamentul (CE) nr. 2848/98, pragul pentru recunoaşterea unui grup de producători se stabileşte la nivelul de 1% din nivelul pragului de garanţie pentru toate regiunile de producţie din Polonia pe o perioadă de cinci ani de la data aderării.

4. 31999 R 1254: Regulamentul Consiliului (CE) nr. 1254/1999 din 17 mai 1999 privind organizarea comună a pieţei în sectorul cărnii de vită şi mânzat (JO L 160, 26.6.1999, p. 21), modificat ultima dată de:

- 32001 R 2345: Regulamentul Comisiei (CE) nr. 2345/2001 din 30.11.2001 (JO L 315, 1.12.2001, p. 29).

Prin derogare de la articolul 3 litera (f) din Regulamentul (CE) nr. 1254/1999, Polonia poate considera, până la sfârşitul anului 2006, că vacile din rasele enumerate în anexa I la Regulamentul Comisiei (CE) nr. 2342/1999 de stabilire a normelor pentru aplicarea Regulamentului Consiliului (CE) nr. 1254/1999 privind organizarea comună a pieţei în sectorul cărnii de vită şi mânzat, se califică pentru prima specială pentru vacile de alăptat [19] conform Regulamentului (CE) nr.1254/1999, subsecţiunea 3, cu condiţia ca acestea să fi fost împerecheate sau înseminate de tauri ce aparţin unei rase de carne.

[18] Regulamentul Comisiei (CE) nr. 412/97 de stabilire a modalităţilor de aplicare a Regulamentului Consiliului (CE) nr. 2200/96 privind recunoaşterea preliminară a organizaţiilor de producători (JO L 62, 4.3.1997, p. 16. Regulament modificat de Directiva Comisiei 1120/2001/CE (JO L 153, 8.6.2001, p. 10).

[19] JO L 281, 4.11.1999, p. 30. Regulament modificat de Regulamentul Comisiei (CE) 1830/2002/CE (JO L 277, 15.10.2002, p. 15).

--------------------------------------------------